section_heading: Radnja
paragraph_text: Sophie prati Arthura na njegov prvi stand-up nastup, koji ide loše; nakon što se popne na pozornicu hvata ga nekontrolirani smijeh i ima poteškoća u predaji šala. Nakon što je Penny poslala već bezbrojna pisma svojem bivšem poslodavcu, Arthur jednog dana presreće pismo koje je napisala Thomasu Waynu, u kojem se navodi da je on Thomasov nezakoniti sin. Arthur odlazi do Wayne Manor, gdje susreće Thomasovog malog sina Brucea, ali bježi nakon svađe s obiteljskim batlerom Alfredom Pennyworthom. Nakon posjete dvoje detektiva gradske uprave Gotham Cityja koji istražuju Arthurovu moguću umiješanost u ubojstva u vlaku, Penny pretrpi moždani udar i hospitalizirana je.